Diari Oficial de la Generalitat Valenciana


Sumari del DOGV 6552, del 27-06-2011 (2011/6708)

Notificació de la sentència i interlocutòria dictades en el judici de divorci contenciós número 2857/2010.
----------------------------------------------------------------------------------------------------------

### Dades del document

Número de DOGV
:   6552

Data del DOGV
:   27-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6708


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència i interlocutòria dictades en el judici de divorci contenciós número 2857/2010. [2011/6708]  
Divorci contenciós 002857/2010  
Part demandant: María del Carmen Monge Andreu.  
Part demandada: José Antonio Montesinos Pérez  
Sobre divorcis no consensuats  
En el judici a què es fa referència s'ha dictat la resolució que té el text que, literalment, és com segueix:  
Dispositiva  
Estime la demanda presentada per María del Carmen Monge Andreu, representada per la procuradora dels tribunals Julia López Salgado i assistida per la lletrada la senyora Navarro Cámara, contra José Antonio Montesinos Pérez, en rebel·lia processal, i declare el divorcio del matrimoni format pels cònjuges esmentats, celebrat a Torrevieja el 29 de setembre de 1990 i inscrit al Registre Civil d'aquesta localitat, amb les conseqüències següents:  
Primera. S'atribueix a la mare la guarda i custòdia del fill comú, J. A. M. M., nascut el 13 d'octubre de 1996. La pàtria potestat roman compartida i ambdós progenitors estan obligats a adoptar de mutu acord totes les decisions de transcendència que els afecten, i d'una manera especial aquelles relatives a la seua salut, educació i formació. Resten excloses d'aquesta norma aquelles decisions la urgència de les quals no permeta la consulta a l'altre progenitor, que les adoptarà aquell amb qui es trobe la menor en cada moment.Segon. S'estableix el següent règim de visites a favor del fill i a càrrec del pare: Estarà en la companyia del seu fill els caps de setmana alterns, des de les 18.00 hores del divendres fins a les 20.00 hores del diumenge. El pare recollirà i tornarà la menor al domicili matern. També, el pare estarà amb la menor la meitat de totes les vacances escolars de Setmana Santa, estiu i Nadal. A aquesta finalitat es dividiran en dos períodes iguals i cada progenitor gaudirà de la meitat d'aquests períodes. En cas de discrepància, els anys senars li correspondrà elegir al pare i els anys parells a la mare.  
  
Tercer. José Antonio Montesinos Pérez pagarà una pensió alimentària mensual de dos-cents euros (200 euros) per al seu fill menor, J. A., i els ingressarà, de bestreta i en el compte corrent que li designe la mare, de l'1 al 5 de cada mes, revisable de conformitat amb l'índex de preus de consum.  
Quart. Les despeses extraordinàries del fill menor es pagaran a mitges, i caldrà demanar el consentiment previ d'ambdós progenitors, tret que hi haja raons d'urgència que ho facen impossible. No es fa un exprés pronunciament sobre les costes causades.  
Notifiqueu aquesta sentència a les parts i feu-los saber que contra aquesta sentència es pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi i amb la indicació dels pronunciaments que s'impugnen; i caldrà adjuntar-hi, perquè s'admeta el recurs, un justificant documental d'haver consignat la quantitat de 50 euros al Banesto, al compte de consignacions i dipòsits d'aquest Jutjat, en el número corresponent a aquest procediment (disposició addicional 15.1 de la Llei Orgànica del Poder Judicial, afegida per la Llei Orgànica 1/2009, de 3 de novembre).Aquesta és la meua sentència, definitivament jutjant en primera instància, que pronuncie, mane i firme.  
La sentència anterior ha sigut llegida i publicada pel magistrat jutge que la va dictar mentre celebrava audiència pública en el dia de la seua data, davant meu, el secretari, que en done fe.   
Procediment: Divorci contenciós 002857/2010  
De: María del Carmen Monge Andreu.  
Procuradora: Julia Salgado López.  
Contra: José Antonio Montesino Pérez.  
Procurador/a:   
Interlocutòria  
Torrevieja, 29 de març de 2011  
  
Part dispositiva  
Pertoca la rectificació de la errada material manifesta, advertida en la sentència de 21 de març de 2011, dictada en aquestes actuacions, ja que tant en els fonaments de dret com en la dispositiva de la sentència, quan es fa menció a la descendència del matrimoni, cal entendre inclosos ambdós fills haguts al matrimoni. J. A. M. M., nascut el 13 d'octubre de 1996 i J. M. M., nascut el 23 de juny de 1993. I en concret, en la dispositiva de la sentència, quan s'estableix la quantia de la pensió alimentària, on diu «José Antonio Montesinos Pérez pagarà una pensió alimentària mensual de dos-cents euros (200 euros) per al seu fill menor, J. A., i els ingressarà, de bestreta i en el compte corrent que li designe la mare, de l'1 al 5 de cada mes, revisable de conformitat amb l'índex de preus de consum»; ha de dir:»José Antonio Montesinos Pérez pagarà una pensió alimentària mensual de dos-cents euros (200 euros) per a cada un dels seus dos fills menors, J. i J. A., cosa que suposa un total de 400 euros/mes, i els ingresarà, de bestreta, en el compte corrent que li designe la mare, de l'1 al 5 de cada mes, revisable de conformitat amb l'índex de preus de consum».   
Uniu aquesta interlocutòria a l'esmentada sentència, notifiqueu-la a les parts i feu-los saber que contra aquesta interlocutòria no s'hi pot interposar cap recurs, sense perjudici dels recursos que siguen procedents, si pertoca, contra la sentència dictada, els terminis dels quals començaran a computar-se des de l'endemà de la notificació d'aquesta interlocutòria.  
Diligència. Seguidament es compleix el que s'ha disposat, en done fe.  
Atés que es desconeix el domicili o la residència actuals de la part demandada, mitjançant la resolució dictada en el procediment a què es fa referència i de conformitat amb el que disposen els articles 156.4 i 164 de Llei 1/2000, d'Enjudiciament Civil, s'ha disposat la publicació d'aquest edicte en el tauler d'anuncis del Jutjat per a portar a efecte la diligència de notificació.  
  
Torrevieja, 16 de maig de 2011.- La secretària judicial: Ana María Lacalle Espallardó.